Wednesday, September 16, 2020
Friday, September 11, 2020
ከዓለም አቀፍ የኢትዮጵያ ኦርቶዶክስ ተዋሕዶ ቤተ ክርስቲያን ምእመናንና ማኅበራት አንድነት ጉባኤ በኢትዮጵያ፣ በክርስቲያኖች ላይ ስለሚደርስ ተደጋጋሚ ጭፍጨፋ እና ኢፍትሃዊነት ላይ የተሰጠ መግለጫ
መግለጫው በአሁኑ ሰዓትም ክርስትያኖች በአሸባሪዎች ዛቻ እየደረሰባቸውና ቀጣዩንና መጪውን ጊዜ በመፍራት ላይ ስለሚገኙና አሸባሪዎች ለበለጠ ጥፋት እየተዘጋጁ ስለሆነ ለሚመለከታቸው አካላት ማሳሰቢያ ሰጥቷል።
በስመ አብ ወወልድ ወመንፈስ ቅዱስ አሐዱ አምላክ አሜን፡፡
ዓለም አቀፍ የምእመናንና ማህበራት ጉባኤ በክርስትያኖች ላይ የደረሰውን ዘግናኝ ጭፍጨፋና ያስከተለውን ጉዳት ሲያጣራና ሲከታተል ቆይቷል። በጭፍጨፋው ምክንያት የተበተኑትን ወደቀያቸው ለመመለስ፤ የተጎዱትን ለመካስና አጥፊዎችን ለፍርድ ለማቅረብ የሚደረጉትን ጥረቶች ሲያግዝና ሲከታተልም ነበር። ነገር ግን እነዚህ ጥረቶች በሚገባው ፍጥነት ውጤት አለማምጣታቸው ብቻ ሳይሆን አሁንም ክርስትያኖች በአሸባሪዎች ዛቻ እየደረሰባቸው ስለሆነና አንዳንድ ሰዎች የደረሰውን የአሸባሪዎች ጭፍጨፋ በግልጽ ሲደግፉና የደረሰውን ዘግናኝ ጉዳት በተለያዩ ሚድያዎችና መንገዶች ሲያስተባብሉ ስለታዘበ ጉባኤው ይህን መግለጫ ለመስጠት ተገዷል።
በመላው ዓለም ለመጀመርያ ጊዜ ክርስትና በሰላም እንበለ _ደም በፍቅር ተሰብኮ ሀገራዊ ኃይማኖት የሆነው በአፍሪካ ምድር በሀገረ ኢትዮጵያ ነው። የኢትዮጵያ ኦርቶዶክስ ተዋሕዶ ቤተ ክርስቲያን በብዙ መከራ ውስጥ ጸንታ ዘመናትን ተሻግራ ሀገር ሁናና ሀገር መስርታ የሌሎችን እምነትን አክብራና አስከብራ የሰው ልጅ በነጻነት በፍቅርና በመተሳሰብ እንዲኖር ከፍተኛ አስተዋጽዖ እያደገችም ነው።
ቤተክርስቲያኗ የተመሰረተችው በመስቀል ፍቅር፣ በክርስቶስ ደም ስለሆነ የሰው ልጅ በፍቅርና በሰላም ተከባብሮ እና ተሳስቦ እንዲኖር ምንጊዜም ታስተምራለች፤ የሰው ልጅ ሁሉ በእኩልነት እንዲኖርና ፍትህ እንዲሰፍን ትሰራለች። ይህንን የፍቅር ጥሪ በመቃወም እና ተከባብሮ እና ተሳስቦ የመኖር እሴትን በመጠየፍ ሰውን በአሰቃቂ ሁኔታ የሚገድሉ፤ ሴቶችን በኃይል የሚደፍሩ፤ ህጻናትን የሚገድሉ አብያተ ቤተክርስቲያናትን የሚያቃጥሉ ሰው ወጥቶ ወርዶ ያፈራውን ንብረት የሚዘርፉ የሚያወድሙ፤ በኃይል የግላቸውን እምነት ሌሎች ላይ በኃይል የሚጭኑ፣ ዓለም አቀፍ ትስስርና ትብብር ያላቸው አሸባሪዎች በአሁኑ ሰዓት በተለያዩ ሀገራት በተለያየ ስሞች ይገኛሉ። ከእነዚህ መካከል ጎልተው የሚታወቁትን ለመጥቀስ ያህል አልቃይዳ፤ አይሲስ፤ አልሸባብ፤ ቦኮ ሀራም፤ ፉላኒ ኢስላሚክ ቡድንና ሌሎችም ይገኙበታል።
እነዚህ ዓለም አቀፍ አሸባሪዎች በኢትዮጵያ ስማችውንና የሽብር ዘዴአቸውን ቀይረው በቅርብ ዓመታት ውስጥ ብዙ ክርስቲያኖችን በገጀራ ቀልተው፤ በቆንጨራ ቆራርጠው፤ በጦር ወግተው በጩቤ ዘክዝከው፤ በሜንጫ ተልትለው፤ በዱላ ቀጥቅጠው እና በደንጊያ ወግረው ገድለዋል። አስከሬናቸው በጎዳና ጎትተዋል። አስከሬናቸው በአራዊት እንዲበላ አድርገዋል ። ሽማግሌዎችን አርደዋል። ነፍሰጡሮችን አሰቃይተው ገድለዋል። ህጻናትን በወላጆቻቸው ፊት አርደዋል። ሴቶችን፥ በልጆቻቸው፣ በአባቶቻቸው እና በባሎቻቸው ፊት ደፍረዋል። ክርስትያኖች ለዘመናት የደከሙበት ቤት ንብረታቸውን፣ ዘርፈዋል። ቀሪውን ጋዝ እያርከፈከፉ አቃጥለዋል። ክርስትያኖችን በኃይል አስገድደው አስልመዋል። ቤተ ክርስቲያናትን አቃጥለዋል። ክርስትያኖች ከቤታቸውና ከቀዬአቸው ተፈናቅለው በመቃብር ቤቶች በልዩ ልዩ መንግሥታዊ ተቋማት እንዲሁም፣ በግለሰቦች ቤቶች ተጠልለዋል። ለአስከፊም ማኅበራዊ እና ሥነ ልቡናዊ ቀውሶች ተዳርገዋል። አሸባሪዎቹ ክርስትያኖችን የማጽዳት ዘመቻ ብለው በጀመሩት ጭፍጨፋ በኦሮምያ ክልል "ከክርስትያኖች የጠዳ ምድር" በማለት የለዩአቸው አካባቢያዎች አሉ። እነኝህ በክርስትያኖች የደረሱት የዘር ማጥፋት ወንጀሎች በጠንካራ መረጃና ማስረጃ በደንብ የተያዙ ስለሆነ አስፈለጊ ሲሆን ጉዳዩ ለሚመለከተው አካል ማቅረብ እንችላለን።
አሸባሪዎቹ ባለፉት ጥቂት ጊዜያት የፈጸሟቸውን የዘር ማጥፋት ወንጀሎችን ለአብነት ያህል በማሳያነት ለመጥቀስ፤
● ከሰኔ 22 ቀን ምሽት ጀምሮ እስከ ሰኔ 24 ቀን 2012 ዓ.ም. ድረስ ባሉት ሦስት ተከታታይ ቀናት በኦሮምያ ክልል በተፈጸመ ጥቃት፥ 67 ምእመናን በግፍ እና በአሠቃቂ ኹኔታ ተገድለዋል፤ 38 ምእመናን ቋሚ(ከባድ)፣ 29 ምእመናን ደግሞ ቀላል የአካል ጉዳት ደርሶባቸዋል፤ ኮኮሳ ሆጊሶ መድሃኔዓለም ቤተ ክርስቲያን ሙሉ ለሙሉ ተቃጥሏል።ከ 530 በላይ የክርስቲያኖች መኖርያ ቤቶች ከ200 በላይ ሆቴሎችና ከ6 በላይ ፋብሪካዎች ተቃጥለዋል;፤ ከ500 በላይ መኖርያ ቤቶችና ከ35 በላይ ሆቴሎች ከፍተኛ ጉዳት ደርሶባቸዋል። በገጠር አካባቢ በማሣ ላይ ያሉ ሰብሎችም ወድመዋል። ባለሃብት የነበሩ ክርስትያኖች በአንድ ጀንበር ተመጽዋች ሆነዋል። ከ7000 በላይ ክርስትያኖች ከመኖሪያቸው ተፈናቅለው በመቃብርና በተለያዩ ቦታዎች ተሰባስበው የመላው ዓለምን ድጋፍ እየጠበቁ ይገኛል። እነዚህ ክርስትያኖች በተለያየ ደረጃ ለሚገለጽ ሥነ ልቦናዊ እና ሥነ አእምሯዊ ቀውስም ተዳርገዋል። የብዙዎች ቤተሰብ አባላት ተበትነዋል። አሸባሪዎቹ ሙሉ በሙሉ የቤተሰብ አባላትን፤ ሽማግዎችን፣ ህጻናት ሴቶችን ጭምር አርደዋል። ለምሳሌ በኦሮሚያ ክልል ዝዋይ አዳሚ ቱሉ በእነዚህ አሸባሪዎች አንድ ሙሉ ቤተሰብ (አባት፤ እናትና ሶስት ልጆች) እጅግ አሰቃቂ በሆነ መልኩ አርደዋቸዋል። በአርሲ ነገሌ ደግሞ ከመግደልም አልፈው ሬሳው እንኳን በክብር እንዳይቀበር ዘቅዝቀው የሰቀሉት አለ፡፡
● በጥቅምት 2012 ዓ;ም በኦሮምያ ክልል 31 አብያተ ክርስትያናት ተቃጥለዋል፤ 97 ክርስትያኖች በግፍ ተገድለዋል፤ ከ40 በላይ በውል የታወቁ የመንዲሳ (ምስራቅ ሐረርጌ)) ነዋሪዎች፣ ቤት ንብረታቸው ከተቃጠለ በኋላ ዓይናቸው እያየ ልጆቻቸው እንዳይታረዱ ሲሉ ተገደው ሰልመዋል። ከ17 በላይ የምእመናን ንብረት የሆኑ ሆቴሎች ተቃጥለዋል። ከ80 በላይ የክርስትያኖች መኖርያ ቤቶች ሙሉ በሙሉ ወድመዋል። የክርስትያኖች ንብረት የሆኑ መኪኖችና ባጃጆች ተቃጥለዋል።
● በመጋቢት ወር 2011 እና በመስከረም 2012 በአማራ ክልል በኦሮምያ ዞን በአጣየ ብቻ 57 ክርስትያኖች በግፍ ተገድለዋል፤ 68 ክርስትያኖች ከባድ እና ቀላል የመቁሰል አደጋ ደርሶባቸዋል። የካራ ቆራ አቡነ ገብረ መንፈስ ቅዱስ ቤተ ክርስቲያን ተቃጥሏል።
● በኢትዮጵያ እነኝህን የአሸባሪ ጥቃት አድራሾች ከአልሸባብ ወይም ከቦኮ ሀራም በተግባር በዓላማና በሚፈጽሙት ሽብር ተመሳሳይ ሲሆኑ በሚከተሉት ጉዳዮች ይለያሉ።
1) ሽብር የሚፈጽሙት በሀገር ወይም በክልል አልያም በአንድ አካባቢ የሚከሰትን ፖለቲካዊ ነውጥ ወይም ክስተት ጠብቀው ወይም ሽፋን አድርገወ ነው። ለምሳሌ ከሰኔ 22 ቀን ምሽት ጀምሮ እስከ ሰኔ 24 ቀን 2012 ዓ.ም. ድረስ ባሉት ሦስት ተከታታይ ቀናት የደረሱት የአሸባሪዎች ጥቃት የታዋቂውን ክርስትያን አርቲስት የሃጫሉ ሁንዴሳን ሰኔ 22 ቀን 2012 ዓ.ም. ምሽት በአዲስ አበባ ግድያ እና ግድያውን ተከትሎ የተከሰተውን አለመረጋጋት እንደሽፋን በመጠቀም የተፈጽመ ነው። ከላይ በሁለተኛ ደረጃ የተጠቀሰው የሽብር ጥቃት በጥቅምት 12፣ 2012 ዓ.ም. አንድ ፖለቲከኛ ያስተላለፈውን መግለጫ ተከትሎ በርካታ ወጣቶች ወደ ሰልፍ ወጥተው ቅሬታቸውን በመግለጽ ላይ በነበሩበት ወቅት ምሽት የየአካባቢው ነዋሪ ያልሆኑ ጸጉረ ልውጥ ሰዎች በየአካባቢው ተጠራርተው በመንቀሳቀስ በክርስትያኖች ላይ ጥቃት አድርሰዋል።
2) አልቃይዳ፤ አይሲስ አልሸባብ ውይም ቦኮ ሀራም ሽብር ፈጽመው ኃላፊነት ይወስዳሉ፤ በኢትዮጵያ የሚገኙ አሸባሪዎች ግን ኃላፊነት አይወስዱም። ማንነታቸውንም አይገልጹም። እንዲያውም በተለያየ መልኩ በሚያደራጇቸው በሚረዷቸውና በሚደግፏቸው ሰዎች አማካይነት ምንም ችግር እንደሌለ፤ የማንም ክርስትያን ዝንብ እንኳን እንዳልነተካው አጥብቀው በየሚድያው እየጮሁ ሽፋን ይሰጧቸዋል። ትክክለኛ ዑላማዎችና ሙስሊሞች አሸባሪዎችን ለማውገዝና ድርጊታቸውን ለመንቀፍ ሲሞክሩ ከአሸባሪዎቹና ከደጋፊዎቻቸው የተቃውሞ ዘመቻ ይደረግባቸዋል። የመንግስት ባለስልጣናትን አጥብቀው ይጎተጉታሉ። ጫና ይፈጥራሉ። አስፈለጊ መስሎ ሲታያቸው የክርስትያኖችን የድረሱልን ጩኸት ፖለቲካዊ እንቅስቃሴ በማድረግ እውነተኛው ሙስሊም ከእነርሱ ጋር እንዲሆን ይቀሰቅሳሉ፣ ጫናም ያደርጋሉ። መንግስት ክርስትያኖችን ዝም እንዲያሰኛቸው ጫና ይፈጥራሉ።
3) በስልጣን ላይ የሚገኛው የኢትዮጵያ መንግስት የክርስትያኖች መከራ እንዳይሰማ ጫና ይፈጥራል። አሸበሪዎች በነጻነት እየተንቀሳቀሱ ብቻ ሳይሆን አሁንም ክርስትያኖችን እያሳደዱ መንግስት ግን ጭራሽ ክርስትያኖችን (ድምጻችን ይሰማ) ያሉትን ያስራል። ዶዶላ በጥቅምት 2012 ዓ.ም. አሸባሪዎች ቀርተው ክርስትያኖች እስካሁን ድረስ ያለምንም ጥፋት እንደታሰሩ ነው። በጉዳዩ ላይ ማብራርያ እንዲሰጠው ሄውማን ራይትስ ወች ባላፈው መጋቢት ወር ቢጠይቅም ከኢትዮጵያ መንግስት አስካሁን መልስ አላገኘም።
4) በኢትዮጵያ አሸባሪዎች እንቅስቃሴና ሽብር እንዲሁም የክርስትያኖች የመከራ ህይወት በዓለም መድረክ ያልተነገረ፤ ሚድያው በቅጡ ያልዘገበው፤ በተዘጋ ቤት ውስጥ የሚነድ አደገኛ አሳት ነው።
በአሁኑ ሰዓትም ክርስትያኖች በአሸባሪዎች ዛቻ እየደረሰባቸውና ቀጣዩንና መጪውን ጊዜ በመፍራት ላይ ይገኛሉ። አሸባሪዎች ለበለጠ ጥፋት እየተዘጋጁ ስለሆነ ለሚመለከታቸው አካላት የሚከተለውን ጥሪ አናደርጋለን።
1) ተጎጂዎች በሃይማኖታቸው ምክንያት በደረሰባቸው የአሸባሪዎች ጥቃት የተነሣ፣ ቤተሰባቸውን አጥተዋል። ወጥተው ወርደው ያፈሩት ሀብት ንብረት በአንድ ጀንበር ወድሞባቸው በአሁኑ ወቅት በመቃብር ቤቶች፤ በቤተ ክርስቲያን አዳራሾች እና በግለሰቦች መኖሪያ ቤቶች ተሰብስበው ይገኛሉና የኢትዮጵያ መንግስት ለሞቱት ቤተሰቦችና ሀብት ንብረታቸውን ላጡ ዜጎቹ አስፈላጊውን ካሳ በመክፈል ወደ ነበሩበት ህይወት ሙሉ በሙሉ መመለስ አስቸጋሪ ቢሆንም አንኳ ከዚህ በኋላ በሕይወት የመኖር እና ሀብት የማፍራት ሰብአዊ እና ዜግነት መብታቸውን በማስከበር፣ የደኅንነት እና የኑሮ ዋስትና በአፋጣኝ ሊያረጋግጥላቸው ይገባል፡፡
2) የሽብር ጥቃቱን ያቀዱትን፣ የፈጸሙትን ያስተባበሩትንና የተባበሩትን ኀይሎች እንዲሁም፣ የተጣለባቸውን ሓላፊነት ወደ ጎን በማለት ጥቃቱን በዝምታ የተመለከቱትን አልፈወ ተርፈው የተባበሩትን በመንግስት መዋቅር ውስጥ ያሉትን ሹማምንት እና የጸጥታ አካላት የኾኑ አጥፊዎችን፣ የኢትዮጵያ መንግስት ፥ በቁጥጥር ሥር በማዋል እና በሕግ ተጠያቂ በማድረግ ፍትሕ ርትዕ እስከ መጨረሻው እንዲሰፍን ማድረግ ይኖርበታል፡፡ የኢትዮጵያ መንግስት ፥ ይህንን ኃላፊነቱን መወጣት በተለያየ ምክንያት ካልቻለ ጉዳዩን በዓለም አቀፍ ደረጃ ወደ ሚመለከታቸው አካላት አስፈላጊ በሆኑ መንገዶች በማድረስ ጉዳዩ የሚመለከታቸው የኢትዮጵያ መንግስት ሹማምንት እና ሌሎች አጥፊዎች በዓለም አቀፍ ደረጃ በህግ እንዲጠየቁ ለማድረግ እንገደዳለን።
3) የኢትዮጵያ መንግስት ዜጎችን ከአሸባሪዎች ጥቃት የመጠበቅ ግዴታና ኃላፊነት አለበት ። ስለሆነም ይህ ረጅም ርቀት ተሂዶበት ከፍተኛ ዝግጅት ሲደረግበት የቆየ የአሸባሪዎች አስነዋሪ ተግባር እንዴት ከመንግስት ደኅንነትና ጸጥታ አካላት ክትትልና እይታ ውጭ ሊሆን እንደቻለ ወይንም እነኝህ የጸጥታ አካላት መረጃው ከነበራቸው ለምን አሸባሪዎችን ማስቆምና ዜጎችን ከጥቃቱ መከላከል እንዳልቻሉ መንግስት ምርመራ አድርጎ አስፈላጊውን እርምጃ መውሰድና ውጤቱንም ለህዝብ ይፋ ማድረግ ይኖርበታል። ከዚህ ጋር በተየያዘ ይህ የአክራሪ እስልምና የሽብር ጥቃት በዓለም አቀፍ የጆንሳድ ወይም የዘር ማጥፋት ህግ መሰረት አንድን ድርጊት ጆንሳይድ ለማለት ማሞላት ያለበትን ዝርዝር ጉዳዮች ሙሉበሙሉ በሚባል መልኩ ያሟላ ስለሆነ የኢትዮጵያ መንግስት የደረሰውን ጥፋት በዘር ማጥፋት ወንጀል ሊመለከተው ይገባል።
4) በኢትዮጵያ የፌዴራል መንግሥት፣ በተለይም ደግሞ የኦሮሚያ ብሔራዊ ክልላዊ መንግሥት ሹማምንት በኦርቶዶክሳውያን ላይ የማሸማቀቅ፣ የማሳደድ፣ ከመንግስት የስልጣን መንበር ከማግለል ተግባራት እንዲታቀቡ። በስውርም ሆነ በግልጽ የተለያዩ ጫና በመፍጠር የመንግስት ስልጣንን ለማግኘት ወይም ያላቸውን ለማቆየት ኦርቶዶክሳውያን እምነታቸውን እንዲቀይሩ ለማድረግ የሚደረገው አስነዋሪ ተግባር በገለልተኛ አካላት እንዲጣራና የእርምት እርምጃ እንዲወሰድበት ይገባል። በአሁኑ ወቅት ያለውን የከፍተኛ ሹማምንት ስብጥርና የኦርቶዶክሳውያንን ውክልና መመልከት እየተደረገ ለቆየው ኦርቶዶክሳውያንን የማግለል አካሄድ አንድ ማስረጃ ነው።
በፖሊተካ ጫና የተነሳ በኢትዮጵያ ኦርቶዶክስ ተዋሕዶ ቤተ ክርስቲያን የውስጥ ተፈጥሮ የነበረው የአስተዳደር ልዩነት ተወግዶ አንድነቷን ጠብቃ ለልጆቿና ለሀገር የሚገባውን አገልግሎት እንድታበረክት ጠቅላይ ሚኒስትር ዐቢይ አህመድ ያደረጉትን አስተዋጽዖ እኛ የቤተ ክርስቲያን ልጆች የማንረሳው በጎ ተግባር ነው። ነገር ግን ይህን የጠቅላይ ሚኒስትሩን በጎ ተግባር በተጻረረ መልኩ የቤተ ክርስቲያኗ አንድነት ተጠብቆ የሚገባውን አገልግሎት እንዳትሰጥ፤ አሁን የምናቀርበውን አይነት የፍትህ ጥያቄ እንዳታቀርብና መንግስትን ስለፍትህ እንዳትሞግት ይልቁንም የቤተ ክርስቲያኗ አንድነት እንዲጠፋና እንድትሸማቀቅ ከተቻለም ሙሉ በሙሉ እንድትዳከም በኦሮሚያ ብሔራዊ ክልላዊ መንግሥት የሚገኙ አንዳንድ ሹማምንት ጠርዝ የለቀቀ የብሔር ፖለቲካ አራማጆች ጋር በግልጽና በስውር በመቀናጀት ቤተ ክርስትያኗ የማታውቀው ነገር ግን በራሷ በቤተ ክርስትያኗ ስም ሕገ ወጥ ክልላዊ መዋቅር ያቋቁማሉ። የኦሮሚያ ብሔራዊ ክልላዊ መንግሥት ከፍተኛ ባለሥልጣን የሆኑ ግለሰብ የቤተ ክርስቲያኗን መዋቅር የሚፈታተኑ እንቅስቃሴዎችን መምራታቸውና የቤተ ክርስትያኗን ክብር የሚያጎድፉ መግለጫዎችን በሚዲያዎቻቸው ላይ ጭምር ማሰራጨታቸውም አሁን ለተከሰቱት ችግሮች ቁልፍ ምክንያትና የማብረታቻ ግበዓት ሊሆን እንደሚችል ይታሰባል። እነዚህ አካላት አሁንም ድረስ ቤተ ክርስትያኗን ያሸማቅቃሉ፤ ያስፈራራሉ። የቤተ ክርስቲያኒቱ አሠራር ከሚፈቅደው ውጪ በየወረዳው ጽ/ቤቶችን ያቋቁማሉ፤ አህጉረ ስብከት የመደቧቸውን ኃላፊዎች በመሻርና በኃይል በማባረር የራሳቸውን ቡድን ይሾማሉ፡፡ የመንግሥት ሹማምንትም እነዚህን ሕገ ወጥ አካሄዶች ከማስቆም፣ የቤተ ክርስቲያኒቱን ከፍተኛ የሥልጣን ባለቤት ቅዱስ ሲኖዶስንም ከመስማት ይልቅ ይህን ድርጅት በመያዣነት በመያዝ ቤተ ክርስትያኗን በፈለጉት መልክ ለማሽከርከር ይሞክራሉ። እናም ይህን አስነዋሪ ተግባር የኢትዮጵያ ፌዴራላዊ መንግሥት፣ ባስቸኳይ እንዲያስቆም ጥሪ አናቀርባለን።
5) የኢትዮጵያ ኃይማኖቶች ተቋማት ጉባኤ በሃይማኖታቸው ምክንያት ብቻ ሰዎች ሲገደሉ ሀብት ንብረታቸው ሲወድምባቸው የአምልኮት ቦታዎች ሲቃጠሉና ሲደፈሩ "የእውነት አፈላላጊ" ኮሚቴዎችን አቋቁሞ ትክክለኝ መረጃዎችን ለህዝብ ማቅረብ ይጠበቅበታል.። ስለሆነም ከላይ የተጠቀሱትን የአሸባሪዎች ጥቃትን በተመለከተ በግልጽ ሊያወግዝና መግለጫ ሊያወጣ ይገባል። ይህ የአሸባሪዎች ጥቃት ሆነ እነ አልሸባብ አልቃይዳና ሌሎች ተመሳሳይ አሸባሪዎች የሚያደርጉት ጥቃት እውነተኛ ሙስሊሞችንና እስልምናን አይወክልም። የእነዚህ ነውረኛ አሸባሪዎች ጥፋት አሁን በኢትዮጵያ ኦርቶዶክስ ተዋሕዶ ቤተክርስቲያን ለይ ይበርታ እንጅ ሁላችንም በአንድነት ካላስቆምነው ሁሉንም የእምነት ተቋማት ማዳረሱ በፍጹም አይቀርም። ስለሆነም የኢትዮጵያ ኃይማኖት ተቋማት ጉባኤ ለጉዳዩ ትኩረት በመስጠት በእምነት ተቋማት መካከል ውይይቶች ከታች ከህብረተሰቡ ጀምሮ እየተደረገ ለዘመናት በመተሳሰብ በፍቅር የኖርንበት እሴት እንዲጠበቅና አሸባሪዎችና ነውረኞች በህዝቡ ዘንድ አንዳይደበቁ የበኩሉን ኃላፊነት መወጣት ይኖርበታል።
6) በዚሁ አጋጣሚ ከቅዱስ ሲኖዶስ ጀምሮ በየደረጃው ያሉ የቤተ ክርስቲያናችን መዋቅራት የቤተ ክርስቲያኒቱን ሐዋርያዊ ተልእኮ ለማሳካት፣ አስተዳደራዊ ሥራዎችን ለማዘመንና ከሚመለከታቸው የመንግሥት አካላት ጋር በመሆን የምእመናንን ደኅንነት ለመጠበቅ የሚያደርጓቸውን ጥረቶች ለመደገፍ ምንጊዜም ዝግጁና ቁርጠኛ መሆናችንን ለመጠቆም እንወዳለን፡፡
እግዚአብሔር አምላክ ለሞቱት መንግስተ ሰማያትን፣ለቤተሰቦቻቸው መጽናናትን፣ ጉድትና ንብረት ለወደመባቸው ብርታትና ጥንካሬን ይስጥልን።
እግዚአብሔር ኢትዮጵያንና መላው ዓለምን ይባርክ። ሕዝቡንም በቸርነት ይጠብቅልን።
ዓለምአቀፍ የኢትዮጵያ ኦርቶዶክስ ተዋሕዶ ቤተ ክርስቲያን ምእመናንና ማህበራት አንድነት ጉባኤ
ጳጉሜ 1፣ 2012
ኢሜል፡ email@example.com
Wednesday, September 9, 2020
Tuesday, September 8, 2020
Sunday, September 6, 2020
Friday, September 4, 2020
Thursday, September 3, 2020
Wednesday, September 2, 2020
Saturday, August 29, 2020
Thursday, August 27, 2020
Monday, August 24, 2020
Abiy Ahmed the winner of 2019 Nobel Peace Prize
ጉዳያችን ሚድያ፣ኮሚኒኬሽን እና ምክር አገልግሎት
Saturday, August 22, 2020
በውጪ ሀገር የሚኖሩ የዝምተኞች እና የዳር ተመልካች ኢትዮጵያውያን መብዛት አገርን ዋጋ እያስከፈለ ነው።ሁኔታው የፅንፍ ኃይሎች በተሳሳተ መንገዳቸው እንዲቀጥሉ 'ዕድል' ሰጥቷቸዋል።
Friday, August 21, 2020
Thursday, August 20, 2020
Saturday, August 15, 2020
በዓባይ ግድብ ዙርያ የቀረበ ልዩ የምሁራን ገለጣ እና ውይይት በኖርዌይ (ሙሉ ቪድዮ) Senior Hydrologists and water resource Engineers from Norway webinar presentations and discussions on creating awareness about the Great Ethiopian Renaissance Dam (GERD) on the Blue Nile River to be held on Saturday, August 15,2020 (full video)
ጉዳያችን GUDAYACHN
www.gudayachn.com
Thursday, August 13, 2020
Nordmenn er invitert til Webinar-presentasjon og diskusjoner om Grand Ethiopian Renaissance Dam (GERD) / Norwegians are invited to Webinar presentation and discussions on the Grand Ethiopian Renaissance Dam (GERD)
Gudayachn Report
August 14,2020
Senior Hydrologists and water resource Engineers webinar presentation and discussions on creating awareness about the Great Ethiopian Renaissance Dam (GERD) on the Blue Nile River to be held on Saturday, August 15,2020 between 11 am to 1 pm.
Ethiopian Common Forum in Norway is a coordinator of a webinar presentation and discussion.The meeting will be attended by Ethiopian Ambassador for Nordic countries, His Excellency Ambassador Diriba Kuma, and Norwegian professionals from different offices including Norwegian Ministry of Foreign Affairs.
Here below, you will find the webinar link.You are invited to attend the meeting.
Date and time: Aug 15, 2020 11:00 AM Oslo
Topic: special discussion of creating awareness about the Great Ethiopian Renaissance Dam (GERD) on the Blue Nile River
Please click the link below to join the webinar:
Monday, August 10, 2020
አዲስ የተመሰረተው ዓለም አቀፍ የኢትዮጵያ ኦርቶዶክስ ተዋሕዶ ሕብረት (International Orthodox Tewahedo Alliance - IOTA) በሰሞኑ በኦርቶዶክስ ክርስቲያኖች ላይ የደረሰውን ጭፍጨፋ የአካል እና የስነልቡና ጉዳት እንዲሁም የንብረት መውደም የሚያወግዝ መግለጫ አወጣ።
የመግለጫውን ሙሉ ይዘት ይዘናል
አዲስ የተመሰረተው ዓለም አቀፍ የኢትዮጵያ ኦርቶዶክስ ተዋሕዶ ሕብረት (International Orthodox Tewahedo Alliance - IOTA) በሰሞኑ በኢትዮጵያ ኦርቶዶክስ ተዋሕዶ ክርስቲያኖች ላይ የደረሰውን ጭፍጨፋ የአካል እና የስነልቡና ጉዳት እንዲሁም የንብረት መውደም አስመልክቶ ጠንካራ መግለጫ አውጥቷል።በኢትዮጵያ እና በዓለም አቀፍ ደረጃ በሕጋዊ መንገድ በመንቀሳቀስ የኦርቶዶክስ ተዋሕዶ ክርስቲያኖችን መብት፣ደህንነት እና መልካም ዕሴቶች ላይ ለመስራት በቅርቡ የተመሰረተው እና በአሜሪካን ሀገር ሕጋዊ ምዝገባውን ያጠናቀቀው ዓለም አቀፍ የኢትዮጵያ ኦርቶዶክስ ተዋሕዶ ሕብረት (International Orthodox Tewahedo Alliance - IOTA) በዋናነት በችግርም ሆነ በመልካም ጊዜ የቤተ ክርስቲያኒቱ ድምፅ በውጪ ሀገር ባለው ማኅበረሰብ በሚገባ አለመደመጡን ከግንዛቤ በማስገባት የተመሰረተ ለመሆኑ ድረ-ገፁ በዋናነት በእንግሊዝኛ የተዘጋጀ መሆኑን በመመልከት ለመረዳት ይቻላል።
ድርጅቱ በድረገፁ ላይ እንደሚያስነብበው ዋና ተልዕኮው የኢትዮጵያ ኦርቶዶክስ ተዋህዶ ቤተ ክርስቲያን ምዕመናንን ሁለንተናዊ ተደማጭነት ማጉላት መሆኑን ሲገልጥ እንዲህ አስቀምጦታል ''Our mission is to empower the Ethiopian Orthodox Tewahedo believers and communities'' በሌላ በኩል ድርጅቱ ርዕዩን አስመልክቶ የገለጠበት ዓረፍተ ነገር ደግሞ ''ለኢትዮጵያ ኦርቶዶክስ ተዋህዶ ቤተ ክርስቲያን እና ተከታይ ምእመናኖቿ ካለምንም ጥቃት እና መሸማቀቅ ዕምነታቸውን የሚገልጡባት ዓለም መፍጠር'' ''To create a better world where Ethiopian Orthodox Tewahedo Churches and believers can be self-sustained to freely practice their faith without intimidation and persecution'' የሚል ነው።
ዓለም አቀፍ የኢትዮጵያ ኦርቶዶክስ ተዋሕዶ ሕብረት (International Orthodox Tewahedo Alliance - IOTA) ሰሞኑን በኢትዮጵያ ኦርቶዶክስ ተዋህዶ ቤተ ክርስቲያን ምዕመናን እና ንብረታቸው ላይ የደረሰውን ጥቃት አስመልክቶ ያወጣው መግለጫ፣የድርጅቱን ድረ-ገፅ ማስፈንጠርያ (ሊንክ) እና ኢ-ሜይል ከእዚህ በታች ያገኛሉ -
Press Release – International Orthodox Tewahedo Alliance (IOTA)
On June 29 and 30, following the assassination of renowned artist Hachalu Hundessa, violent protests took place across Ethiopia. These acts of terror occurred in selected cities and towns across ten provincial zones (Eastern and Western Arsi, Eastern and Western Hararge, Eastern Showa, Southwestern Showa, Jima, Balle, Harar and Metu, and two federally administered cities: Addis Ababa and Dire Dawa. Within the two days of violence, 239 lives, mostly civilians and Orthodox Christians are known to have been killed. According to government authorities, approximately 328 houses, mostly of ethnic minorities and Orthodox Christians, 44 hotels, 6 factories and 14 government buildings have been burned down or destroyed. The International Orthodox Tewahedo Alliance (IOTA) strongly condemns the killing of innocent citizens and destruction of their properties throughout the Oromia administrative region in Ethiopia.
These destructions are generally characterized as protests and spontaneous responses to the death of the artist; however, the coordination level of the destruction indicates a premeditated and well-orchestrated execution by an organized group that seeks to target Orthodox Christians. These organized groups have taken hold of some elements of the government to promote these persecutions and deny justice. Some high-level government officials are downplaying and denying these genocidal crimes. Without credible and transparent investigation of these crimes, the country is on the brink of an unimaginable genocide.
IOTA denounces the authorities' abdication of their sacred duty to protect and defend the defenseless, the hateful rhetoric and incitement of ethnic and religious violence by the media, political activists and organizations. We support the current measures the federal government is taking to combat such actions and hope that there will be a transparent and fair trial for the accused.
We call on the Ethiopian government to protect and defend innocent citizens, rehabilitate those displaced from their homes and those affected by these heinous and gruesome acts of terror and bringing the perpetrators to justice. Finally, we call on the international community to pay close attention to these recurring violent and targeted crimes against Orthodox Christians and ethnic minorities, and support the protection of justice for innocent victims.
Respectfully,
Office of IOTA
+++++++++++++++++++++
የድርጅቱ ድረ-ገፅ = https://iotaethio.org/
ኢ-ሜይል = firstname.lastname@example.org
Saturday, August 8, 2020
የኦሮምያ ክልል ባለስልጣን በዓለም ዓቀፍ ወንጀል መጠየቅ አለባቸው -በኦርቶዶክሳውያን ክርስቲያኖች ላይ በአሰበ ተፈሪ ፣መኢሶ እና የአሰቦት የደረሰው ጭፍጨፋ (ቪድዮ)
- እንጨት ሸጠው ያሳደጉ እናቷን ልትረዳ በባህር በኩል አረብ ሀገር ደርሳ ያፈራችውን ንብረት እንዴት እንዳወደሙት፣
- እራሱን ለማዳን ወደ ፖሊስ ጣብያ ሸሽቶ ሲሄድ ፖሊሶቹ እራሳቸው የገደሉት፣
Thursday, August 6, 2020
የአቶ ሽመልስ አብዲሳ ዓይኞች የታረዱ ክርስቲያኖችን አንገት አሁንም ማየት አልቻሉም።ዛሬም በቃለ መጠይቃቸው ስለ ላም እና ጊደር ተረት እየተረቱ እና በ150 ዓመት የውሸት ትርክት ድክመታቸውን ሊሸፍኑ ይሞክራሉ።
ዜናዎቹ በእየእለቱ እንዲደርሳችሁ ሊንኩን ከፍተው ሰብስክራይብ ያድርጉ https://www.youtube.com/channel/UC5-Q4rqKJcqt17I0hTS4Nwg
-
በኖርዌይ የኖቤል ሽልማት ዙርያ አዲስ ዜና - በኦስሎ፣ኖርዌይ የሚኖሩ ኢትዮጵያውያን ''በኢትዮጵያውያን የጋራ መድረክ በኖርዌይ'' አሰባሳቢነት የጠቅላይ ሚኒስትር ዓቢይ የኖቤል ሽልማት ዙርያ ከአቀባበል እስከመስተንግዶ ባለው ዝግጅት ዙርያ ተወያዩ (Gudayachn Exclusive)በስብሰባው ላይ ከተሳተፉ የኦስሎ ኖርዌይ ነዋሪ ኢትዮጵያውያን በከፊል ጉዳያችን / Gudayachn ጥቅምት 8/2012 ዓም (ኦክቶበር 19/2019 ዓም) የኢትዮጵያ ስም እንዲልቅ የቀዳማዊ አፄ ኃ...
-
በውጪ ሀገር የሚኖሩ የዝምተኞች እና የዳር ተመልካች ኢትዮጵያውያን መብዛት አገርን ዋጋ እያስከፈለ ነው።ሁኔታው የፅንፍ ኃይሎች በተሳሳተ መንገዳቸው እንዲቀጥሉ 'ዕድል' ሰጥቷቸዋል።>> በውጭ የሚኖሩ ኢትዮጵያውያን እውነታውን ለሚኖሩበት ሀገሮች ሚድያዎች በመግለጥ እና በመፃፍ ከምን ጊዜውም በላይ ሊተጉ ይገባል። >> የኢትዮጵያ ኤምባሲ ማኅበረሰብም ሆነ የውጪ ጉዳይ ሚኒስቴር ለውጪ ...
-
Leaked document: Cairo, Kampala, Juba conspiring against Addis Ababa ግብፅ፣ዑጋንዳ እና ደቡብ ሱዳን በኢትዮጵያ ታላቁ ሕዳሴ ላይ እያሴሩ መሆኑን አንድ ምስጢራዊ ዶክመንት አመለከተEl-Sisi (right, Museveni (left). Photo: Egypt Today/File Kampala, November 5, 2019 (SSNA) — The leaders of South Sudan, Uganda,...